Ինչևէ, անցնենք բուն քարտեզին: Նախ նշենք, որ Բրիտանիայի արտգործնախարարությունն այս քարտեզագրումն իրականացրել է ՄԲ անվտանգության ծառայության և «Ահաբեկչության վերլուծության կենտրոնի» օգնությամբ: Ամենաբարձր ռիսկային գոտիներն են համարվել իհարկե Թունիսը, Եգիպտոսը, Լիբիան, Քենյան, Սոմալիան, ինչպես սպասվում էր նաև Մերձավոր Արևելքի երկրները՝ Սիրիան, Լիբանանը, Իսրայելը, Իրաքը, Եմենը, ինչպես նաև մեր հարևան Թուրքիան, ասիականներից՝ Պակիստանը, Թաիլանդը, Ինդոնեզիան, Ֆիլիպինները և այլն: Հատկանշական է, որ, ըստ Մեծ Բրիտանիայի կազմած ցանկի, եվրոպական երկրներից վտանգավորների թվում են հայտնվել Ֆրանսիան, Բելգիան և Իսպանիան, իսկ Գերմանիան, Իտալիան, Հունաստանը, կամ նույն Մեծ Բրիտանիան հայտնվել են միջին ռիսկայնության երկրների շարքում: